ভারতীয় পতাকাবিধি
২০০২ সালে ভারতীয় পতাকাবিধি গৃহীত করা হয়: "Provisions of the Emblems and Names (Prevention of Improper Use) Act", 1950 (No.12 of 1950) ও "", 1971 (No. 69 of 1971)। ২০০২ সালের ২৬ জানুয়ারী থেকে "ভারতীয় পতাকাবিধি, ২০০২" হিসাবে এই বিধি কার্য্যকারী করা হয়।
ভারতের জাতীয় পতাকা
বিংশ শতাব্দীর প্রারম্ভে ব্রিটিশ ঔপনিবেশিক শাসনের অধীনতাপাশ থেকে মুক্তিলাভের উদ্দেশ্যে ভারতের স্বাধীনতা আন্দোলন তার গুরুত্ব অর্জন করতে শুরু করলে, একটি জাতীয় পতাকার প্রয়োজনীয়তা বিশেষভাবে অনুভূত হয়। ১৯০৪ সালে স্বামী বিবেকানন্দের আইরিশ শিষ্যা ভগিনী নিবেদিতা ভারতের প্রথম জাতীয় পতাকার রূপদান করেন। এই পতাকাটি "ভগিনী নিবেদিতার পতাকা" নামে অভিহিত হয়। লাল চতুষ্কোণাকার এই পতাকার কেন্দ্রে ছিল বজ্র ও সম্বলিত একটি হলুদ ইনসেট। পতাকায় "বন্দে মাতরম" কথাটি বাংলায় লিখিত ছিল। লাল রং ছিল স্বাধীনতা সংগ্রামের প্রতীক, হলুদ বিজয়ের ও শ্বেতপদ্ম পবিত্রতার প্রতীক।